cyanic-selkie/wikianc huggingface dataset:
XO Team
Պատմություն
ՏիկՏոկերների տունը այն վայրն է, որտեղ միասին ապրում և տեսհոլովակներ են նկարահանում հայտնի տիկտոկերները։ ՏիկՏոկերների առաջին տունը։ Աշխարհում առաջին տիկտոկերների խումբը՝ Hype House-ն է։ Հիմնադրվել է 2019 թվականի դեկտեմբերին։ Նրա օրինակով է ստեղծվել XO Team տիկտոկերների տունը, որը երկրորդ նմանատիպ նախագիծն է Ռուսաստանում։ Հիմնադրել են յութուբերներ՝ Գարի Գրեյը և Մարի Սենը ։
Նախագիծը պաշտոնապես մեկնարկել է 2020 ապրիլի 4-ին, երբ ՏիկՏոկում վերբեռնվել է առաջին տեսանյութը, որտեղ պատմվում է այն մասին, թե ինչ է տեղի ունենալու այս օգտահաշվում։
2020 թվականի ապրիլի 4-ի դրությամբ ՏիկՏոկերների խումբը բաղկացած էր 16-26 տարեկան 13 ՏիկՏոկերներից՝ Գերման Չեռնիխ, Եվա Միլլեր, Մարի Սեն, Նիկոլայ Պակ, Ալիշա Կոնե, Չանա Նիկ, Վլադ Խոշին, Աննա Կալաշնիկ, Մաքս Մերշ, Քրիստի Կրեյմ, Մաքս Նեմցև, Թիմուր Սորոկին և Ֆաթիյա Խակովա ։
2020 թվականի նոյեմբերի 14-ին 2020 ՅուԹյուբի «XO REALITY» ալիքով մեկնարկել է XO Team-ի նոր ռեալիթի-շոուի ցուցադրությունը։
2021 թվականի ապրիլին հայտարարվեց OZON առցանց խանութի հետ համագործակցության մասին, որի շրջանակներում մասնակիցները Մարկետփլեյսում գնումներ էին կատարում հավանումների դիմաց և կահավորում էին իրենց տունը ։
2021 թվականի ապրիլի 17-ին Nickelodeon Россия հեռուստաալիքով հեռարձակվել է XO Team-ի «Տան հերոս» շոուի առաջին սեզոնի վերջին էպիզոդը։
2021 թվականի օգոստոսի 18-ին «XO REALITY» յութուբյան ալիքով սկսեց «XO Team:Reality 2» խմբի ռեալիթի շոուի ցուցադրությունը։
2021 թվականի հոկտեմբերի 6-ին XO Team-ը առաջ անցավ Dream Team House-ից և դարձավ տիկտոկերների ամենահայտնի տունը Ռուսաստանում։
2021 թվականի դեկտեմբերի 8-ին XO Team-ը առաջ անցավ YOLO House-ին՝ դառնալով տիկտոկերների ամենահայտնի տունն աշխարհում։
2021 թվականի դեկտեմբերի 31-ին թողարկվել է «MÍRAME» խմբի առաջին երգն ու տեսահոլովակը։
2022 թվականի մարտի 22-ին «XO REALITY» յութուբյան ալիքով սկսեց սկսեց XOXO խմբի նոր շոուի ցուցադրությունը ։
Արտաքին հղումներ
Կատեգորիա:Երաժիշտներ Կատեգորիա:Բլոգերներ Կատեգորիա:Բլոգերներ ըստ ազգության
Նովոկոնդակովո
Նովոկոնդակովո (Новокондакове), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Նովոկոնդակովո գյուղում բնակվում էր 530 մարդ։ Բնակավայրը զբաղեցնում է 0,615 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Սնիգիրյովկայի շրջանի բնակավայրեր Կատեգորիա:Ուկրաինայի գյուղեր
Կիմ Սոլ Հյոն
Կիմ Սոլ Հյոն (김설현, ), հարավկորեացի դերասանուհի և երգչուհի, AOA խմբի անդամներից մեկը։
Կենսագրություն
Կիմ Սոլ Հյոնը ծնվել է 1995 թվականի հունվարի 3-ին Հարավային Կորեայի Պուչհոն քաղաքում, որը գտնվում է Սեուլի և Ինչոնի միջև։
2010 թվականին մասնակցել է մոդելների մրցույթին, որին ներկա էին տաղանդների ընտրության գործակալները. Սոլ Հյունը կարողացավ գրավել ուշադրությունը FNC Entertainment գործակալությունում ։ Շուտով նա նկարահանվեց FT Island խմբի երաժշատական տեսահոլովակում՝ Severely երգի համար։
2012 թվականի հունիսին Սոլ Հյոնը դեբյուտ կատարեց որպես AOA խմբի երաժշտական խմբի անդամներից մեկը։ Հենց նույն թվականին սկսեց դերասանական կարիերան՝ նկարահանվելով «Իմ աղջիկ Սոյոն» հեռուստատեսային սերիալում ։
Որպես դերասանուհի նրան մեծ հաջողություն բերեց «Նարնջի մարմելադ» 2015 թվականին նկարահանված սերալը ։ Այդ թվականին էկրանին հայտնվեց «Կաննամյան բլյուզ» ֆիլմը, որտեղ նա ստացավ իր առաջին դերասանական մրցանակը։
2017 թվականին նա հանդես եկավ «Մեծ ճակատամարտ» պատմական ֆիլմում ։
Բացի այդ՝ Սոլ Հյոնը նկարահանվում է գովազդներում՝ ներկայացնելով բրենդային հագուստներ ։
Գրին Ռիվեր (Կոլորադոյի վտակ)
Գրին Ռիվեր (Green River), գետ Վայոմինգ նահանգի հարավ-արևմուտքում, Կոլորադո նահանգի հյուսիս-արևմուտքում, Յուտա նահանգի արևելքում, ԱՄՆ։ Կոլորադո գետի ամենաերկար վտակը։ Երկարությունը՝ 1175 կմ, ջրհավաք ավազանի մակերեսը՝ 124 578 կմ²։ Ջրի միջին ծախսը՝ 173 մ³/վ ։
Սկիզբ է առնում Վայոմինգ նահանգի Սաբլետ մարզի հյուսիսում, Ուինդ Ռիվեր լեռնաշղթայի շրջանում, Բրիդջեր Տիտոն ազգային անտառի տարածքում ։ Սաբլետ մարզի տարածքով հոսում է հարավ և հարավ- արևելյան ուղղությամբ դեպի Վայոմինգ նահանգի Լինքոտի և Սուիտուոթեր մարզեր, Լա Բարդջ քաղաքի մոտ գետի վրա կառուցված Ֆորտենել ամբարտակը ձևավորում է համանուն ջրամբարը։ Հոսում է Գրին Ռիվեր քաղաքի մերձակայքով և Յուտա նահանգի հետ սահմանագծում ձևավորում Ֆլեյմինգ Գորդջ ջրամբարը։ Ջրամբարտակից հարավ գետը կտրուկ թեքվում է դեպի արևելք, պտտվում Յուինտա լեռան արևելյան ծայրամասերով՝ հատելով Կոլորադո նահանգի սահմանները և կրկին վերադառնում է Յուտայի տարածք։ Այստեղ Գրին Ռիվերը հոսում է Լոդոր կանիոնով և ընդունում ձախակողմյան Յամպա խոշոր վտակը։ Այնուհետ հոսում է հարավ-արևմտյան և հարավային ուղղությամբ՝ Ուինդ լեռնաշղթայի հարավային կողմի երկայնքով՝ Վիրպուլ կանիոնով։ Հոսում է Ուինդ և Աուրեյ հնդկացիական ռեզերվացիաներով։ Աուրեյ քաղաքից երկու մղոն հարավ գետը ընդունում է Դուչեսնե վտակը, իսկ նրանից հինգ կիլոմետր հոսանք ի վար՝ Ուայթ Ռիվեր վտակը։ Եվս տաս մղոն հոսանքն ի վար Գրին Ռիվեր է թափվում Ուիլլոու գետը։ Այնուհետ, գետը՝ ընդհանուր 192 կմ ձգվածությամբ, հոսում է Դեսոլեյշն և Գրեյ կանիոններով։ Գրեյ կանիոնում ընդունում է Պրայս վտակը, հոսանքն ի վար՝ Էմերի մարզում ընդունում է Սան Ռաֆայել վտակը։ Վեյն մարզի արևելքում հոսում է Կանիոնլենդս ազգային պարկով, որի տարածքում էլ թափվում է Կոլորադո գետը։
Գետի լայնությունը վերին հոսանքներում կազմում է 30-100 մ, իսկ ստորին հոսանքներում՝ մինչև 460 մ։ Խորությունը կազմում է մեկ մետրից մինչև տասնհինգ մետրի։ Ակունքի բարձրությունը ծովի մակարդակից 1181 մ է ։
Ծանոթագրություններ
Կատեգորիա:ԱՄՆ-ի գետեր
Սարչապետի պատմության և մշակույթի անշարժ հուշարձանների ցանկ (Լոռու մարզ)
Ծանոթագրություններ
Կատեգորիա:Լոռու մարզի հուշարձանների ցանկեր
Երկրի արտաքին միջուկ
Երկրի արտաքին միջուկ, հեղուկ շերտը ունի 2266 կիլոմետր հաստություն։ Այն կազմված է երկաթից և նիկելից։ Միջուկը գտնվում է երկրագնդի պինդ ներքին միջուկի վերևում և նրա վերին մանթիայից ներքև ։ Նրա արտաքին սահմանը գտնվում է Երկրի մակերևույթից 2890 կմ ներքև։ Ներքին միջուկից արտաքին միջուկի անցումը գտնվում է Երկրի մակերևույթից մոտ 5150 կմ խորության վրա։
Արտաքին միջուկի ջերմաստիճանի միջակայքը արտաքին շրջաններում կազմում է 4400 °C-ից մինչև ներքին միջուկից ոչ հեռու 6100 °C։ Արտաքին միջուկը բավարար ճնշման տակ չի գտնվում, որպեսզի պինդ լինի, ուստի հեղուկը, նույնիսկ եթե այն ներքին միջուկի նման կազմ ունի, մնում է հեղուկ ։ Երկրի արտաքին միջուկում երբեմն հանդիպում են նաև ծծումբ և թթվածին։
Նշանակություն
Արտաքին միջուկի հեղուկում գտնվող մրրկային հոսանքները, ենթադրվում է, որ ազդում են Երկրի մագնիսական դաշտի վրա։ Մագնիսական դաշտի միջին լարվածությունը երկրի ներքին միջուկում 25 Գաուս է, այն 50 անգամ ավելի ուժեղ է, քան մակերևույթի մագնիսական դաշտը ։ Կյանքը Երկրի վրա առանց արտաքին միջուկի բոլորովին այլ կլիներ։ Արտաքին միջուկում հեղուկ մետաղների կոնվեկցիան ստեղծում է Երկրի մագնիսական դաշտը ։ Այն տարածվում է Երկրից մի քանի հազար կիլոմետր հեռավորության վրա և մոլորակի շուրջ ստեղծում մի տեսակ պաշտպանիչ պղպջակ, որը պաշտպանում է նրան արեգակնային քամուց։ Առանց այդ դաշտի արեգակնային քամին կթափանցեր ուղիղ Երկրի մթնոլորտ, որը կհանգեցներ ջրի անկայունացման և բոլոր օվկիանոսների ոչնչացման։ Արդյունքում, Երկրի մթնոլորտը այնքան կտաքանար, որ մոլորակը գրեթե անկենդան կլիներ։ Գիտնականները գտնում են, որ նման իրավիճակ պատահել է Վեներայի հետ ։
Արտաքին հղումներ
Կատեգորիա:Երկրի կառուցվածք Կատեգորիա:Երկիր Կատեգորիա:Երկրաֆիզիկա Կատեգորիա:Երկրաբանություն Կատեգորիա:Մոլորակների երկրաբանություն Կատեգորիա:Աստղագիտություն Կատեգորիա:Մոլորակագիտություն
Նորշեն (Արծկե-Ալջավազի գավառ, այլ գյուղ)
Բնակչություն
XX դարի սկզբին ուներ 18 տուն քուրդ, 5 տուն հայ բնակիչ։
Տնտեսություն
Բնակչության հիմնական զբաղմունքը երկրագործությունն ու անասնապահությունն էր։
Պատմամշակութային կառույցներ
Նորշենն ուներ հայկական եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Ադիլջևազի շրջանի համայնքներ
Խրեբտովո (այլ կիրառումներ)
Խրեբտովո, կարող է վերաբերել՝
(7356) Կասագրանդե
(7356) Կասագրանդե (Casagrande), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 27-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում ։
Բիլ (քաղաք)
Բիլ (նաև՝ Բիեն; Biel, Bienne, պաշտոնապես՝ Biel/Bienne), քաղաք Շվեյցարիայի հյուսիս-արևմուտքում, Բեռն կանտոնում, Բիլ լճի ափին (Bielersee, Lac de Bienne).
Բիլը գտնվում է Շվեյցարիայի գերմանախոս և ֆրանսախոս հատվածների լեզվական սահմանագծի վրա, և նրա ողջ տարածքում այդ երկու լեզուներն էլ հավասարապես գործածվում են։ Բիլը քաղաքի գերմանական անվանաձևն է, Բիենը՝ ֆրանսիական։ Քաղաքը հիշատակելիս հաճախ գործածում են այդ երկու անվանաձևերը միասին, իսկ 2005 թվականի հունվարի 1-ից Biel/Bienne-ը (Բիլ/Բիեն) դարձել է նրա պաշտոնական անվանաձևը։ Մինչ այդ քաղաքը պաշտոնապես անվանվում էր Բիլ ։
Բնակավայրը գտնվում է Յուրա լեռնազանգվածի հենց առաջին լեռնաշղթայի ստորոտին, զբաղեցնում է 21,19 քառակուսի կիլոմետր տարածք, որի 45,5 տոկոսը զբաղեցնում են շենքերն ու փողոցները, մոտավորապես այդքան էլ՝ անտառները, իսկ մնացած 10 տոկոսը՝ ջրային տարածքներն ու մշակովի հողերը ։
2017 թվականի տվյալներով՝ բուն քաղաքում ապրում էր շուրջ 55 հազար, իսկ ամբողջ ագլոմերացիայում՝ մոտաորապես 106 հազար մարդ ։ 19-րդ դարից ի վեր Բիլը համարվում է երկրի արդյունաբերական, այդ թվում՝ ժամացույցների արտադրության կենտրոններից մեկը։
Պատմություն
Բիլ լճի ափերին մարդիկ բնակություն են հաստատել դեռ վաղնջական ժամանակներում. ներկայիս քաղաքի մերձակայքում՝ Ֆինգելցում 1874 թվականին հնագիտական պեղումների արդյունքում հայտնաբերվել են նորքարեդարյան երկու բնակավայրերի հետքեր (Vingelz / Hafen հնավայրն արդեն իսկ ընդգրկվել է ՅՈՒՆԵՍԿՕ-ի Համաշխարհային ժառանգության ցանկում)։ Մի ուշբրոնզեդարյան բնակավայր էլ հայտնաբերվել է Ֆինգելցից արևելք ։ Գալլական պատերազմներից ու հին հռոմեացիների տիրապետության շրջանից հետո այս տարածաշրջանում իրենց գերիշխանությունն են հաստատել գերմանական ցեղերը։ Ընդ որում՝ հին հռոմեացիների օրոք Պետինեսկայից (Petinesca) մինչև Պիեռ Պերտուիս (Pierre Pertuis) կամ Սալոդրում (Salodurum, ներկայիս Solothurn-ը) ճանապարհ է կառուցվել, որն անցել է այսօրվա Բիլ/Բիենի մի հատվածը համարվող Մետ ավանով։ Մետում հայտնաբերվել են նաև հին հռոմեական ու վաղ միջնադարյան շինությունների հիմքեր և չորրորդ դարի մի գերեզմանատուն ։
Ժողովրդագրություն
Քաղաքի բնակչության թվաքանակը ժամանակի ընթացքում կրել է հետևյալ փոփոխությունները
Ազգային նշանակության պատմամշակութային հուշարձաններ
Շվեյցարիայի ազգային նշանակության պատմամշակութային հուշարձանների ցանկում ընդգրկած են Alte Krone-ն, նկարչական Atelier Robert ստուդիան, Rockhall Manor-ը, երկաթուղային գլխավոր կայարանը, Jordi-Kocher House-ը, Անարատ հղության Սուրբ Մարիամ կաթոլիկ եկեղեցին, Kongresshaus-ը, Kontrollgebäude-ն, the Neuhaus թանգարանը՝ Robert Foundation-ի հավաքածուով, Schwab Museum-ը, քաղաքային բողոքական (ռեֆորմիստական) եկեղեցին, General Motors-ի վարչական շենքն ու հավաքման սրահը, Volkshaus-ը (Ժողովրդական տունը),  Waldleute Zunft շենքը։ Եվ ընդհանրապես՝ Բիել/Բիեն քաղաքն ամբողջությամբ՛ ինչպես նաև Taubenlochschlucht կիրճը ։
Համաշխարհային ժառանգություն
Հնագիտական պեղումների Ֆինգելց/Հաֆեն (Vingelz / Hafen)՝ նախապատմական ժամանակների լավ պահպանված, մեծարժեք գտածոներով հնավայրը, որ իրենից ներկայացնում է նորքարեդարյան երկու բնակավայրի մնացորդներ, մաս է կազմում Ալպերի շուրջը հայտնաբերված նախապատմական ժամանակների բնակավայրերի՝ ՅՈՒՆԵՍԿՕ-ի ցանկում ընդգրկված Համաշխարհային ժառանգության հուշարձանների ։
Հնավայրը Բիլ լճի ափին թաղված է եղել տիղմի տակ և համեմատաբար լավ է պահպանվել։ Հայտնաբերված հնագույն բնակավայրերից մեկը, ըստ հնագետների եզրահանգումների, գոյություն է ունեցել մեր թվականությունից առաջ մոտավորապես 2970–2820, իսկ մյուսը՝ մ. թ. ա. 2780–2695 թվականներին։ Փայտե շուրջ 60 նմուշներ են հետազոտվել ու թվագրվել։
Հնավայրը 1874 թվականին հայտնաբերել է Էդվարդ ֆոն Ֆելենբուրգը։ Հնագիտական պեղումներն ու հետազոտութուններն այստեղ շարունակվում են։ 1998 թվականին հայտնաբերվել էն գործվածքի մնացորդներ և մի ամբողջական կացին՝ սայրով ու բռնակով ։
Խրենովոե (այլ կիրառումներ)
Խրենովոե, կարող է վերաբերել՝
Մարդու սեռականություն
Սեռականություն (սեռական վարքագիծ), մարդու անհատականության կարևորագույն բաղադրիչ։ «Սեռականություն» բառի նշանակությունը հասկանալով պետք է գիտակցել, որ սեռական հարաբերությունները, սեռական ակտիվ կամ պասիվ կյանք ունենալը սեռականության բաղադրիչներ են, այլ ոչ թե հենց մեր սեռականությունը։ Սեռականության թեման լայն է և բազմաբովանդակ, որի մասին կխոսենք ստորև։
Սեռականությունը յուրաքանչյուր անձի կենսաբանական, մտավոր, վարքագծային և սոցիալական բնութագրիչների ամբողջությունն է, որը սահմանում է մարդու ինքնությունը, վարքագիծը, կերպարն ու դերը որպես անհատ և որպես հասարակության անդամ:
Սեռականությունը վերաբերում է անհատի սեռին, գենդերային ինքնությանը և դրա արտահայտմանը, սեռական կողմնորոշմանը և ինքնությանը, սեռական ցանկություններին։ Այնուամենայնիվ, սեռականության մասին խոսելիս պետք է հիշել սեռային և սեռական տերմինների տարբերությունը։ Սեռային տերմինով բնութագրվում է այն ամենը, ինչ վերաբերում է մարդու կենսաբանական սեռին և անատոմիային, իսկ սեռական տերմինով բնութագրվում է այն ամենն ինչը վերաբերում է զգացմունքներին, հույզերին, զգայականությանը, ինքնագիտակցությանը և ինքնությանը, նաև սեռական բնույթի գործողություններին, սեռական հարաբերություններին ու սեռական ակտին։
Սեռականությամբ օժտված է յուրաքանչյուր կենդանի էակ․ մարդիկ, կենդանիները և այլն։ Բոլորը ծնվում են արական, իգական կամ միջին կենսաբանական սեռի (ինտերսեքս) անհատ, այնուհետև` կառուցում սեռի ներքին ընկալումը` սեռային ինքնությունը։ Որոշակի տարիքում անցնում ենք սեռահասունացման փուլը և հիմնականում հարմարվում մեր մարմնի ու ինքնընկալման փոփոխություններին կամ չենք կարողանում հարմարվել մեր կենսաբանական սեռին ու դրա առանձնահատկություններին (բնորոշ է տրանսսեքսուալ (փոխսեռական) անձանց)։ Կյանքի ընթացքում դրսևորում ենք այս կամ այն տեսակ սեռական վարքագիծ ու ստեղծում ինտիմ հարաբերություններ։ Բոլորիս բնորոշ է որևէ տեսակի սեռական կողմնորոշումը (տարասեռական, նույնասեռական, երկսեռական, անսեռական), և կյանքի ինչ-որ պահի հասկանում ենք մեր սեռական կողմնորոշման ներքին ընկալումը` սեռական ինքնությունը։ Այնուամենայնիվ, յուրաքանչյուրս, կրելով սեռականության նույն բաղկացուցիչները, տարբեր կերպ ենք դրանք ընկալում, հասկանում ու գիտակցում։ Հետևաբար, տարբեր կերպ ենք արտահայտում մեր սեռականության բաղադրիչները և տարբեր կերպ էլ ընկալում ու հասկանում ենք այլոց սեռականության դրսևորումները։
Բոլորս տարբեր ենք որպես սեռականություն կրող անհատներ։
Կենսաբանական սեռ
Բացի կենսաբանական սեռից մարդիկ ունեն նաև հետևյալ սեռերը.
Սեռային ինքնություն
Սեռային ինքնությունը անհատի կողմից սեփական սեռի հոգեբանական զգացումն ու ընկալումն է` արական, իգական, միջին, չեզոք և այլն։ Եթե կենսաբանական սեռն այն է, ինչը որոշվում է արտաքին և ներքին սեռական օրգանների և արտադրվող միավորների հիման վրա, ապա սեռային ինքնությունն այն է, ինչը մեր գլխում է. «ի՞նչ սեռի եմ ես» հարցի պատասխանն է անհատի կողմից։
Սովորաբար կենսաբանական սեռը և սեռային ինքնությունը համապատասխանում են մեկը մյուսին։ Այնուամենայնիվ, կան մարդիկ, որոնք զգում են տարբերություն և անհամապատասխանություն իրենց կենսաբանական սեռի ու սեռային ինքնության միջև։ Նման անհամապատասխանության զգացումը բնորոշ է տրանսսեքսուալ մարդկանց։
Տրանսսեքսուալ եզրույթն այժմ քիչ օգտագործվող և ոչ հովանի եզրույթ է, ի տարբերություն « տրանսգենդեր »-ի։ Այն ծագել է բժշկական, հոգեբուժական և հոգեբանական համայնքներում։ Առաջին անգամ օգտագործվել է Մագնուս Հիրշֆելդ ի կողմից 1923թ․՝ «seelischer Transsexualismus» ձևակերպմամբ, որը նշանակում է «հոգեկան տրանսսեքսուալիզմ»։ Տրանսսեքսուալ մարդն իրեն լիովին նույնականացնում է հաստատված սեռին հակառակ գենդերային դերի հետ և մշտապես ցանկանում է ապրել նախընտրած գենդերային դերով։ Այն հաճախ ուղեկցվում է սեփական առաջնային և երկրորդային սեռային հատկանիշների ուժեղ մերժմամբ և նախընտրած գենդերին բնորոշ մարմին ունենալու ցանկությամբ։ Տրանսսեքսուալ անհատը կարող է ցանկանալ բժշկական միջամտություն իրականացնել, սակայն վերջինս պարտադիր պայման չի հանդիսանում, ինչպես նաև կարող է իրականացնել սոցիալական դերի փոփոխություն արականից իգական կամ իգականից արական, որը շատ դեպքերում, ներառում է նաև սոմատիկ փոփոխություն հակառակ սեռի հորմոնային թերապիայի և/կամ սեռական օրգանների վիրահատությամբ։ Վերջինս կրում է գենդերի վերահաստատման վիրահատություն անվանումը (նախկինում՝ սեռի փոփոխության վիրահատություն) ։
Սեռահասունացումը կյանքի ժամանակաշրջան է, երբ երեխայի մարմինն աստիճանաբար վերափոխվում է հասուն մարդու` կնոջ կամ տղամարդու մարմնի։ Այն մեկ օրում տեղի չի ունենում, այլ տևում է տարիներ։ Այդ տարիներին մարդու ուղեղն ազդակներ է ուղղարկում սեռական և մարմնի այլ օրգաններին։ Դրանք սկսում են արտադրել հորմոններ, որոնք ձևափոխում ու ձևավորում են մարդու օրգանիզմը մինչև հասունացման ավարտը։ Սեռահասունացումը սկսվում է երկրորդային սեռային հատկանիշների առաջացումով։ Արական սեռի անհատների սեռահասունացումը սովորաբար սկսվում է 11 տարեկանում, սակայն կարող է սկսվել նաև ավելի շուտ` 9-10 տարեկանում կամ ավելի ուշ` 13-14 տարեկանում` կախված օրգանիզմի յուրահատկությունից։ Սեռական հասունացման ընթացքում արական սեռի անհատների մոտ մեծանում են ամորձիները և առնանդամը, ի հայտ են գալիս երկրորդային սեռային հատկանիշները` մազերի առաջացում` կրծքավանդակի, թևատակերի, դեմքի, սեռական օրգանների և մարմնի այլ մասերի շրջանում, աճում և զարգանում են մարմնի ոսկրերը և մկանները, լայնանում են ուսերը և կրծքավանդակը, մաշկը կոպտանում է, ձայնը դառնում է խռպոտ և խորը։ Արական սեռի անհատների սեռահասունացման ցուցանիշներից են` երազախաբությունները և էրեկցիաները։ Այս տարիքում տղաները երբեմն առավոտյան կարող են արթնանալ թաց վարտիքով, որովհետև գիշերը` քնած ժամանակ որոշ քանակությամբ սերմնահեղուկ է արտադրվել։ Այս երևույթն անվանում են երազախաբություն (պոլուցիա), որը կարող է ուղեկցվել սեռական բնույթի երազներով։ Երազախաբությունները բնական երևույթներ են և կազմում են սեռահասունացման ընթացքի մի մասը։ Էրեկցիան ֆիզիոլոգիական երևույթ է, որը բնորոշվում է առնանդամի մեծացումամբ ու պնդացումամբ։ Էրեկցիա առաջանում է սեռական ցանկության կամ գրգռված լինելու ժամանակ։
Իգական սեռի անհատների սեռահասունացումը սովորաբար սկսվում է 10 տարեկանում, կարող է սկսվել նաև ավելի շուտ` 8-9 տարեկանում, կամ ավելի ուշ` 12-13 տարեկանում։ Այս ընթացքում իգական սեռի անհատների մոտ ի հայտ են գալիս երկրորդային սեռային հատկանիշները. մեծանում են կրծքագեղձերը, թևատակերին, սեռական օրգանների շրջանում և մարմնի այլ հատվածներում մազեր են աճում, մարմինը սկսում է աճել և դառնալ նրբակազմ, մաշկը դառնում է նուրբ և փափուկ, ձայնը նրբանում է և դառնում ավելի բարձր։ Իգական սեռի անհատների սեռահասունացման հիմնական ցուցանիշը դաշտանի սկսվելն է։ Սովորաբար 12-13 տարեկանում աղջիկների մոտ սկսվում է առաջին դաշտանը։ Դաշտանի սկսվելը բնական երևույթ է և խոսում է այն մասին, որ մարդու օրգանիզմը սեռահասունանում է։ Դաշտանի սովորական պարբերաշրջանը (երկու դաշտանների միջև ընկած ժամանակահատվածը) տևում է 28-32 օր, սակայն կարող է լինել նաև 22-35 օր։ Առաջին դաշտանից մի քանի ամիս առաջ հեշտոցից կարող են գալ հեղուկ կամ մածուցիկ անգույն արտազատուկներ, որոնք կոչվում են ֆիզիոլոգիական արտազատուկներ։ Առաջին դաշտանը սովորաբար շատ թեթև է ընթանում, այսինքն` հեշտոցից կարող են գալ արյան մի քանի կաթիլներ։ Որոշ աղջիկների մոտ հենց սկսվելու ամսից դաշտանը լինում է պարբերական, իսկ որոշների մոտ` ընդհատումներով։ Դա բնական երևույթ է, քանի որ օրգանիզմին ժամանակ է անհրաժեշտ հարմարվելու փոփոխություններին։ Դաշտանի սկսվելու նախանշաններն են` որովայնի շրջանում թեթև կծկումները, փքվածությունը, գերզգայուն կրծքագեղձերը, գլխացավերը։
Սեռահասունացման ընթացքում մարդու մոտ սկսում է արտահայտվել սեռական ցանկությունը և սեռական հակումը, որոնք շատ բնական զգացողություններ են։
Սեռական ցանկությունը զգացողություն է, որի ժամանակ անհատը ցանկանում է ունենալ սեռական ապրումներ և մղվում է սեռական ակտիվության։ Սեռական հակումը հրապուրանքն է մեկ այլ մարդու մարմնի նկատմամբ, երբ ցանկություն է առաջանում մոտենալ ու հպվել նրան։ Սեռական ցանկությունը և հակումը միահյուսված են և անհատի մոտ առաջացնում են ներքին լարվածության զգացում, որից ազատվելու համար անհատը մղվում է սեռական ակտիվության (սեռական բնույթ կրող գործողությունների)։
Անուֆրիևկա (այլ կիրառումներ)
Անուֆրիևկա, կարող է վերաբերել՝
Մարդու սեռականություն
Սեռային ինքնություն
Սեռական լարվածությունից ազատվելու ճանապարհներից մեկը ձեռնաշարժությունն է (օնանիզմ, մաստուրբացիա)։ Ձեռնաշարժության ժամանակ մարդը հաճույք ստանալու նպատակով գրգռում է իր սեռական օրգանները ձեռքով կամ այլ առարկաներով։ Սա բնական երևույթ է և բնորոշ է բոլոր տարիքի մարդկանց` սկսած մանկության տարիքից մինչև հասունություն։ Սեռական լարվածությունից ազատվելու մեկ այլ ճանապարհ է սեռական ակտը կամ սեռական հարաբերությունը (սեքսը) ։
Սեռական վարքագիծ
Սեռական վարքագիծը սեռական բնույթի գործողությունները սեռական կենսակերպն է արական, իգական կամ այլ սեռի անձի, ինչպես նաև սեփական մարմնի հետ (ձեռնաշարժություն)։ Սեռական հարաբերությունները մարդկանց միջև տեղի ունեցող ներթափանցող սեռական գործողություններն են, որոնք կարող են լինել հեշտոցային (վագինալ), բերանային (օրալ) և հետանցքային (անալ)։
Սեռական վարքագծի հիման վրա մարդիկ բաժանվում ենք հետևյալ խմբերի.
Եվ´ կենդանական, և´ մարդկային աշխարհում սեռական հարաբերությունները, բացի իրենց առաջնային նպատակից (վերարտադրությունից), ծառայում են նաև հաճույք ստանալու, սթրեսներից ձերբազատվելու և այլ նպատակներով։ Մարդիկ նաև ունեն վերարտադրողական և սեռական իրավունքներ, որոնց թվում` սեռական և վերարտադրողական հարցերի վերաբերյալ ինքնուրույն որոշումների կայացման իրավունք։
Սեռական կողմնորոշում
Սեռական կողմնորոշումը սեռականության բաղադրիչներից մեկն է և բնորոշ է յուրաքանչյուր անհատին, այն անհատի խորը զգացմունքային, հուզական և սեռական գրավչությունների ամբողջությունն, ինտիմ և սեռական հարաբերություններն են այլ անհատի նկատմամբ։
Առանձնացվում են սեռական կողմնորոշման հետևյալ տեսակները` տարասեռական, նույնասեռական, երկսեռական, ինչպես նաև` անսեռական։ Տարասեռական (հետերոսեքսուալ) է յուրաքանչյուր անհատ, որը խորը զգացմունքային, հուզական և սեռական գրավչությունների ամբողջություն ունի, ինտիմ և սեռական հարաբերություններ` այլ սեռի կամ գենդերի անձանց նկատմամբ։ Նույնասեռական (հոմոսեքսուալ` լեսբի կամ գեյ) է յուրաքանչյուր անհատ, որը խորը զգացմունքային, հուզական և սեռական գրավչությունների ամբողջություն ունի, ինտիմ և սեռական հարաբերություններ` նույն սեռի կամ գենդերի անձանց նկատմամբ։ Նույնասեռական տղամարդկանց անվանում են գեյ, իսկ նույնասեռական կանանց` լեսբի։
''1973թ. Ամերիկյան հոգեբուժական ասոցիացիայի հոգաբարձուների խորհուրդը հանել է «նույնասեռականությունը» Հոգեկան խանգարումների ախտորոշման և վիճակագրության ձեռնարկից (DSM-II), որով ԱՄՆ-ում և մի շարք այլ երկրներում առաջնորդվում են հոգեկան և վարքային խանգարումներն ախտորոշելիս։ Առողջապահության համաշխարհային կազմակերպությունը (ԱՀԿ) ևս 1990թ. մայիսի 17-ին հեռացրել է «նույնասեռականություն» ախտորոշումը Հիվանդությունների միջազգային դասակարգման (ICD-10) հոգեկան խանգարումների շարքից, որով առաջնորդվում են նաև ՀՀ երկրի հոգեկան առողջության մասնագետները, ինչպես նաև 2018թ․ ԱՀԿ-ն «տրանսսեքսուալությունն» է հանել հիվանդությունների ցանկից, ՀՀ հոգեկան առողջության մասնագետները նույնպես առաջնորդվում են այս որոշմամբ:'' Երկսեռական (բիսեքսուալ) է յուրաքանչյուր անհատ, որը զգացմունքային և/կամ սեռական գրավչություն ունի մեկից ավելի սեռերի նկատմամբ։ Անսեռական (ասեքսուալ) մարդը սեռական հրապուրանք, գրավչություն և/կամ ցանկություն գրեթե կամ ընդհանրապես չի զգում ոչ մի սեռի մարդու նկատմամբ։ Ասեքսուալ մարդիկ ունենում են նույն հուզական կարիքները, ինչ բոլորը և ընդունակ են ձևավորել ինտիմ հարաբերություններ։ Ասեքսուալությունը համարվում է սեռական կողմնորոշման տեսակ, չնայած ոմանք այլ կարծիքի են։
Ի գիտություն. Եթե անհատն անսեռական է, դեռևս չի նշանակում, որ նա սեռական հարաբերություններ չի կարող ունենալ։ Անսեռական անհատը ևս կարող է զուգընկեր/ուհի ունենալ, ի վիճակի է երեխաներ ունենալ։ Հարկ է անսեռականությունը տարանջատել ամլությունից և սեռական անկարությունից։ Անսեռականությունը զգացմունքային, հուզական և սեռական գրավչությունների ամբողջության (բոլորը միասին) բացակայությունն է, սակայն ոչ անկարությունը (իմպոտենցիա)։
Կարևոր է նաև անսեռականությունը տարբերել ժուժկալությունից, որը սեռական կյանք վարելուց դիտավորյալ հրաժարվելն է։ Մարդկանց մեծ մասամբ ժուժկալության դրդում են որոշ կրոնական գաղափարներ կամ ուղղություններ, և հիմնականում ժուժկալության հիքմը հոգևոր-կրոնական է։ Ցանկացած սեռական կողմնորոշում ունեցող անհատ կարող է ժուժկալ կենսակերպ վարել։ Բնական ու կանոնավոր սեռական կյանք վարելը կամ դրանից իսպառ հրաժարվելն անհատի ընտրությունն է։
Եթե կինը սիրում է այլ գենդերի անհատի կամ անհատների (զգացմունքային գրավչություն), անհանգստանում է նրա համար կամ հետաքրքրված է նրանով (հուզական գրավչություն), սեռական ցանկություն և հակում է ունենում նրա նկատմամբ (սեռական գրավչություն), ցանկանում է և/կամ սեռական կյանք վարում նրա հետ (սեռական հարաբերություն), ցանկանում է և/կամ ավելի շատ ժամանակ է անցկացնում նրա հետ (ինտիմ հարաբերություն), ապա այդ անհատը տարասեռական է։ Նույնն էլ հակառակ դեպքում։ Նույն ձևով, եթե կինը կամ տղամարդը նույն բոլոր գրավչությունների ամբողջությունը, ցանկությունները և/կամ հարաբերությունները ունի նույն գենդերի (տղամարդը` տղամարդու, կինը` կնոջ) անձի նկատմամբ, ապա նա նույնասեռական է իր սեռական կողմնորոշմամբ։
Սեռականության տեսանկյունից նույնասեռականների ու տարասեռականների հիմնական տարբերությունը նրանց սեռական կողմնորոշումն է, իսկ մյուս առումներով նրանք ունեն շատ ընդհանրություններ։ Ե´վ արական, և´ իգական սեռի անհատների նկատմամբ բոլոր վերոնշյալ հակումներ ունեցող անձիք էլ, անկախ իրենց կենսաբանական սեռից, երկսեռական են համարվում։
Սեռական կողմնորոշումը հաճախ սխալմամբ նույնացվում է նաև սեռական վարքագծի հետ։ Սովորաբար անհատի սեռական վարքագիծը համապատասխանում է նրա սեռական կողմնորոշմանը, սակայն որոշ դեպքերում այն կարող է և չհամապատասխանել։ Օրինակ` նույնասեռական տղամարդը կարող է իր սեռական վարքագծով լինել ոչ թե տղամարդ, որը սեռական հարաբերություն է ունենում տղամարդու հետ, այլ` տղամարդ, որը սեռական հարաբերություն է ունենում կնոջ հետ։ Ինչպես նաև տարասեռական տղամարդը կարող է լինել տղամարդ, որը սեռական հարաբերություն է ունենում տղամարդկանց հետ, այլ ոչ թե` տղամարդ, որը սեռական հարաբերություն է ունենում կանանց հետ։ Նույնն էլ` կանանց դեպքում։ Պատճառները և շարժառիթները երկու դեպքում էլ կարող են տարբեր լինել։ Այսպես, նույնասեռականը կարող է ինքն իրեն որպես տարասեռական ներկայացնել հանրությանը, այդ թվում` ցուցաբերել տարասեռականներին բնորոշ սեռական վարքագիծ (սեռական կենսակերպ այլ սեռի կամ գենդերի անհատի/անհատների հետ) հոմոֆոբիայից, խտրականությունից, անհանդուրժողականությունից խուսափելու համար և այլ պատճառներով։ Տարասեռականը կարող է ցուցաբերել նույնասեռականներին բնորոշ սեռական վարքագիծ (սեռական կենսակերպ նույն գենդերի անհատի կամ անհատների հետ), օրինակ, գտնվելով քրեակատարողական հիմնարկներում, մենաստաններում, բանակում և այլ տիպի փակ հաստատություններում։ Որոշ տղամարդիկ երբեմն ստիպված են լինում (ոմանց պարտադրում են) ցուցաբերել ՏՍՏ սեռական վարքագիծ` կնոջ բացակայության պայմաններում սեռական կարիքներն ու բնական սեռական ցանկությունները բավարարելու համար։ Քանի որ սեռական կողմնորոշումը ներառում է գրավչությունների ամբողջություն, և սեռական վարքագծի երկարաժամկետ կամ կարճաժամկետ փոփոխությունը չի փոփոխում սեռական, զգացմունքային և այլ գրավչությունները ինչպես տարասեռականների, այնպես էլ նույնասեռականների և այլ սեռական կողմնորոշում ունեցող անձանց մոտ, ապա եթե ինչ-որ մեկին ստիպում են փոփոխել իր սեռական վարքագիծը, իր համար ոչ գրավիչ սեռի հետ սեռական հարաբերությունները կամ ամուսնությունը չեն փոփոխում տվյալ անձի սեռական կողմնորոշումը։ Օրինակ` եթե նույնասեռականին պարտադրեն ամուսնանալ կնոջ հետ, դա դեռևս նրան տարասեռական չի դարձնում, և ոչ էլ տարասեռականին է հնարավոր նույնասեռական դարձնել։
''Ի գիտություն. Սեռական կողմնորոշումը չի կառավարվում կամ ընտրվում անհատի կողմից, իսկ սեռական վարքագիծը երբեմն կարող է լինել համեմատաբար փոփոխական (և´ կանանց, և´ տղամարդկանց, և´ նույնասեռականների, և´ տարասեռականների դեպքում) և համեմատաբար կառավարելի:''
Սեռական ինքնություն
Սեռական ինքնությունն անհատի սեռականության այն բաղադրիչն է,որը վերբերում է նրան, թե ինչ տեսակ սեռական կողմնորոշում ունեցող ենք մենք մեզ ընկալում և համարում (տարասեռական, նույնասեռական, երկսեռական կամ անսեռական)։
Սեռական ինքնությունն անհատի` նույնասեռական, երկսեռական, տարասեռական կամ անսեռական լինելու ներքին զգացողությունն է։ Այս հասկացությունն օգտագործվում է որպես իրավաբանական հասկացություն Գերմանիայում, Չեխայում, Սլովակիայում, Հունգարիայում և Իսպանիայում։
Անհատի սեռական ինքնությունը տարբերվում է նրա սեռային ինքնությունից։ Եթե սեռային ինքնությունը սեփական սեռի ընկալումն է. «ի՞նչ սեռի եմ ես» հարցի պատասխանը` արական, իգական կամ այլ, ապա սեռական ինքնությունը անհատի սեռական կողմնորոշման ներքին ընկալումն է. «ի՞նչ սեռական կողմնորոշում ունեմ ես» հարցի պատասխանը` տարասեռական, նույնասեռական, երկսեռական կամ անսեռական։ Մյուս կողմից, անհատի սեռական ինքնությունը տարբերվում է նրա գենդերային ինքնությունից։ Դրանք երկուսն էլ սեռականության առանձին բաղադրիչներ են։
Ծանոթագրություններ
Կատեգորիա:Մարդու սեռականություն Կատեգորիա:Մարդկային վարք Կատեգորիա:Սեքսուալ հույզեր
Խրուշչյովկա (այլ կիրառումներ)
Խրուշչյովկա, կարող է վերաբերել՝
Նովայա Բոնդյուգա
Նովայա Բոնդյուգա (Новая Бондюга), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 36 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Կաբլուկովո (այլ կիրառումներ)
Կաբլուկովո, կարող է վերաբերել՝
Տովտրի (գյուղ, Զաստավնայի շրջան)
Տովտրի (Товтри), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Տովտրի գյուղում բնակվում էր 1 758 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Զաստավնայի շրջանի բնակավայրեր Կատեգորիա:Ուկրաինայի գյուղեր
Կոնստանտին Պրիյմա
Կոնստանտին Իվանովիչ Պրիյմա (Константин Иванович Прийма, ), ռուս խորհրդային գրականագետ, առաջատար շոլոխովագետներից մեկը։
Կենսագրություն
Ծնվել է Կուբանի մարզի Թամանյան բաժնի Ախտանիզովսկայա ստանիցայում, այժմ՝ Կրասնոդարի երկրամասи Տեմրյուկի շրջանում, Կուբանի ժառանգական կազակ, ուրյադնիկ Իվան Յակովլևիչ Պրիյմայի ընտանիքում ։ Նրա հարազատ հորեղբայրը՝ Ֆեոդոր Յակովլևիչ Պրիյման, ևս խորհրդային հայտնի գրականագետ էր։ 1927 թվականին ընդունվել է կոմերիտմիություն։ Ավարտել է Դոնի Ռոստովի մանկավարժական ինստիտուտի գրականության ֆակուլտետը (1939)։
Հայրենական մեծ պատերազմի մասնակից է։ 1944 թվականին ընդունվել է ԽՄԿԿ շարքերը։
1956-1961 թվականներին աշխատել է «Ուչիտելսկայա գազետայի» սեփական թղթակից Հյուսիսային Կովկասում։
1972 թվականին Ռոստովում հրատարակել է ««Խաղաղ Դոնը» մարտնչում է» մենագրությունը Միխայիլ Շոլոխովи ստեղծագործության համաշխարհային նշանակության մասին։ 1973 թվականի մայիսին Մոսկվայի մարզի Ն. Կ. Կրուպսկայայի անվան մանկավարժական ինստիտուտի գիտական խորհուրդը այս մենագրության համար Կ. Պրիյմային շնորհեց բանասիրական գիտությունների դոկտորի կոչում։ 1974 թվականին Պրիյման ընդունվել է ԽՍՀՄ գրողների միություն։
Մահացել և թաղվել է Դոնի Ռոստովում։
Հիշատակ
1991 թվականի նոյեմբերի 23-ին Կ. Ի. Պրիյմայի այրին՝ Լիդիա Իվանովնա Վերեշկովան, Միխայիլ Շոլոխովի անվան պետական արգելոց-թանգարանին հանձնեց մահացած ամուսնու արխիվը, որը պարունակում էր լուսանկարներ, ձեռագրերի էջեր, փաստաթղթեր, ինչպես նաև անձնական իրեր, ներառյալ՝ նրա նախնիներին պատկանած կուբանյան կազակի բաշլուղը ։
Արտաքին հղումներ
Կատեգորիա:Ռուս գրականագետներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Բանասիրական գիտությունների դոկտորներ Կատեգորիա:Անձինք այբբենական կարգով
Դիֆերենցիալ ռենտա
Կատեգորիա:Գյուղատնտեսություն Կատեգորիա:Տնտեսական ռեսուրսներ
Ըստ բնակչության թվաքանակի ԵՄ անդամ պետությունների ցանկ
Ստորև ներկայացված է ըստ բնակչության թվաքանակի ԵՄ անդամ պետությունների ցանկը, որը ներկայացված է 2017 թվականի տվյալներով՝ ԵՄ Եվրոստատ վիճակագրական ծառայության կողմից ։
Նշումներ
Կատեգորիա:Եվրոպայի ժողովրդագրություն
Իշխու
Բնակչություն
XX դարի սկզբին ուներ 150 տուն բնակիչ։
Տնտեսություն
Բնակչության հիմնական զբաղմունքը անասնապահություն, հողագործություն և արհեստներն էր։
Ծանոթագրություններ
Կատեգորիա:Արևմտյան Հայաստանի գյուղեր
Զինովի Դավիդով
Կենսագրություն
1912-1917 թվականներին սովորել է Կիևի համալսարանում՝ իրավագիտության, պատմության և բանասիրությանան ֆակուլտետներում։ Նա ուսումը շարունակել է Արվեստի պատմության ինստիտուտում։
Զnինովի Դավիդովի գրական դեբյուտը «Քամին» բանաստեղծությունների ժողովածուն էր (1919 թվական)։ Հետագայում նա անցել է պատմական արձակին, գրել է ինչպես մեծահասակների, այնպես էլ` երեխաների համար։
Թաղված է Մոսկվայի մերձակայքում գտնվող Պերեդելկինոյի գերեզմանատանը։ 1960 թվականից նոր գերեզմանի կողքին է գտնվում է Բորիս Պաստեռնակի գերեզմանը։
Գրականություն
Կատեգորիա:Ռուս գրողներ
Ուլրիխ Բայերշմիդտ
Ուլրիխ Բայերշմիդտ (Uli Bayerschmidt, ), գերմանացի ֆուտբոլիստ, խաղացել է որպես պաշտպան։
Կարիերա
Երիտասարդական կարիերան անց է կացրել «Բավարիա Բ» ակումբում։ Հիմնական թիմի դեբյուտը տեղի է ունեցել 1986 թվականի հոկտեմբերին Եվրոպայի Չեմպիոնների գավաթի խաղարկությանը, Նիդեռլանդների «ՊՍՎ» ակումբի դեմ։ Այդ մրցաշրջանում Մյունխենյան ակումբը հասավ եզրափակիչ, որտեղ հիմնական ժամանակում պարտվեց Պորտոյին։ Ուլրիխն ամբողջ խաղն անց է կացրել պահեստայինների նստարանին։ Միևնույն մրցաշրջանում Մյունխերսը հաղթեց ազգային առաջնությունում, իսկ Բայերշմիդտը ընդունեց ընդամենը խաղ (Վեդերբրեմ»-ի դեմ, փոխարինելով Միքայել Ռումենիգգեին)։ Հաջորդ մրցաշրջանում Ուլրիխը խփել է իր առաջին գոլը Բունդեսլիգայում գրավելով «Բայեր 04» ակումբի դարպասը ։
1988/89 մրցաշրջանում հայտնվել է միայն Լեհաստանի «Լեգիա» ակումբի դեմ ՈՒԵՖԱ-ի գավաթի խաղարկությունում։ Ձմեռային ընդմիջման ժամանակ նա տեղափոխվեց Նյուրնբերգ։ Նոր ակումբում անցկացրած երկու տարվա ընթացքում Ուլրիխը մասնակցել է 41 խաղի։ 1990/91 մրցաշրջանի վերջում պայմանագիր է կնքել Երկրորդ Բունդեսլիգայի «Հերտա» ակումբի հետ։ Մայրաքաղաքաղային ակումբում Բայերշմիդտն անցկացրել է ավելի քան 80 խաղ։ 1994 թ. Տեղափոխվել է «Թենիս-Բորուսիա», որտեղից հետո 2 տարի անց ավարտել է իր կարիերան։
Ահենք
Ահենքը թուրքական երաժշտական գործիք է, որը առաջին անգամ պատրաստվել է 1929 թվականին Սուլեյման Սուատ Սեզգինի կողմից։ Այն իր տեսքով և հնչողությամբ հիշեցնում է բանջոն։ Մարմինը պատրաստվում է փայտից և նրան կցվում է երկար վզիկը։ Ունի կրկնակի լարեր։
Նմանատիպ հոդվածներ
Կատեգորիա:Լարային երաժշտական գործիքներ Կատեգորիա:Ազգային երաժշտական գործիքներ Կատեգորիա:Թուրքերեն բառեր և արտահայտություններ Կատեգորիա:Թուրքական հայտնագործություններ
Սերգեյ Սլիպչենկո
Սերգեյ Սլիպչենկո (Серге́й Алекса́ндрович Сли́пченко, ), խորհրդային և ռուս դիվանագետ։ Արտակարգ և լիազոր դեսպան։
Կենսագրություն
1953 թվականից զբաղվել է դիվանագիտական գործունեությամբ։
Անձնական կյանք
Ամուսնացած է եղել, ունի երկու որդի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Ֆուլխենսիո Բատիստա
Ֆուլխենսիո Բատիստա ի Սալդիվար (Fulgencio Batista y Zaldívar, ), 1940-1944 թթ․ եղել է Կուբայի նախագահ, իսկ 1952-1959 թթ․՝ միապետ, հեռացվել է Կուբայի հեղափոխության ժամանակ։
Բատիստան 1933 թ․ ապստամբության ժամանակ օգտագործում է իր ուժերը Խերարդո Մակկադոյի ավտորիտար գերակայությունը կործանելու համար, ապա ինքն է նշանակում զիված ուժերի գնդապետ և հաջողությամբ ղեկավարում է Հինգ Անդամների Կառավարությունը։
Անձնական կյանքը
Ամուսնացել է Էլիզա Գոդինեսի հետ։ Ունեցել են 3 երեխա։ Նրանք բաժանվել են 1945 թվականին։ Հետո ամուսնացել է Մարտա Ֆերնանդես Միրանդայի հետ և նրանից ունեցել 5 երեխա։ Նաև ունեցել է ապօրինի դուստր՝ Ֆերմինա Բատիստան։
Մահը
Պորտուգալիա փաչելուց հետո Բատիստան ապրել է Մադերիայում, ապա Լիսբոնում, որտեղ էլ իր կյանքի վերջին տարիներին գրել է գրքեր։ Մահացել է 1973 թ. օգոստոսի 6-ին սրտի կաթվածից։ Ասում են, իբր, դրանից 2 օր առաջ, Ֆիդել Կաստրոյի մի խումբ մարդասպաններ իրականացրել են նրան սպանելու իրենց ծրագիրը։
Ծանոթագրություններ
Կատեգորիա:Կուբայի նախագահներ Կատեգորիա:Կուբացի հակակոմունիստներ
Լաուրից Մելխիոր
Լաուրից Մելխիոր (ամբողջական անունը` Լաուրից Լեբրեխթ Հոմել Մելխիոր, Lauritz Lebrecht Hommel Melchior, ), դանիացի օպերային երգիչ, (տենոր)։ 20-րդ դարի առավել հայտնի Վագներական հերոսական տենորներից («հելդենտենոր» (Heldentenor)) մեկը։
Կենսագրություն
Ծնվել է դպրոցի տնօրենի ընտանիքում։ Մանկուց երգել է եկեղեցական երգչախմբում։ Սովորել է Կոպենհագենի թագավորական օպերային դպրոցում։ 1913 թվականին տեղի է ունեցել նրա օպերային դեբյուտը որպես բարիտոն. նա կատարել է Սիլվիոյի դերերգը Ռուջերո Լեոնկավալոյի «Պայացներ» օպերայում։ Շարունակելով ուսումը` հետագայում մասնագիտացել է որպես տենոր։ 1918 թ. Մելխիորը կատարել է իր առաջին մեծ վագներական դերերգը` Տանհոյզերը համանուն օպերայում։ Մինչև 1921 թվականը մնացել է Կոպենհագենի թագավորական օպերային թատրոնի թատերախմբի կազմում, հետագայում էլ հաճախ հանդես է եկել թատրոնի բեմի վրա։ 1921-23 թվականներին ուսանել է Լոնդոնում, Բեռլինում և Մյունխենում` Աննա Բառ–Միլդենբուրգի մոտ ։ 1926 թվականին տեղի է ունեցել երգչի դեբյուտը Նյու Յորքի «Մետրոպոլիտեն օպերա» թատրոնում։
Երգիչը կանոնավոր հանդես է եկել Լոնդոնի «Կովենտ-Գարդեն» թատրոնում (1924-39 թվականներ) և Բայրոյթի փառատոնում։ 1925 թվականին առաջին անգամ հանդես է եկել Վիեննայի օպերային թատրոնում։ 1925—1939 թվականներին մշտապես հրավիրվել է Բեռլինի պետական օպերային թատրոն։ 1926-1950 թվականներին մեծ հաջողությամբ երգել է «Մետրոպոլիտեն օպերայում»։ Բաց դրանից, Մելխիորը հանդես է եկել Փարիզի, Բրյուսելի, Չիկագոյի, Սան Ֆրանցիսկոյի, Բուենոս–Այրեսի և այլ քաղաքների օպերային թատրոններում։ Նրա հաճախակի խաղակիցներից էր Կիրսթեն Ֆլագսթադը։ Մելխիորը թողել է բեմը 1950 թվականին։ Հետագայում նկարահանվել է Հլիվուդում, մինչև պատկառելի տարիք հանդես է եկել համերգներում, կատարել ձայնագրություններ։
Հուղարկավորված է Կոպենհագենի Ասիսթենս գերեզմանատանը ։
Ստեղծագործություն
Լաուրից Մելխիորը ուժեղ, բարիտոնալ երանգավորմամբ և ամուր վերին ռեգիստրով ձայնի տեր էր, որը թույլ էր տալիս նրան մեծ հաջողությամբ կատարել վագներական հերոսական տենորային դերերգերը (Լոհենգրին, Տրիստան («Տրիստան և Իզոլդա»), Զիգմունդ («Վալկիրիա»), Զիգֆրիդ («Զիգֆրիդ», «Աստվածների մայրամուտը») և այլն)։ Բացի դրանից` նա կատարել է Օթելոյի դերերգը Վերդիի համանուն օպերայում, Ռադամեսի դերերգը (Վերդի, «Աիդա») և Ֆլորեստանի դերերգը Բեթհովենի «Ֆիդելիո» օպերայում։
Արտաքին հղումներ
Կատեգորիա:Հելդենտենորներ Կատեգորիա:Օպերային երգիչներ Կատեգորիա:Բնօրինակում անաղբյուր հոդվածներ Կատեգորիա:Դանիացի դերասաններ
Վելիկի Պրեսլավ
Վելիկի Պրեսլավ կամ Մեծ Պրեսլավ (Велики Преслав), նախկինում՝ մինչև 1939 թվականը՝ Պրեսլավ, քաղաք Բուլղարիայի Հանրապետության Շումենի մարզում։ Գտնվում է ծովի մակերևույթից մոտավորապես 100 մետր բարձրության վրա ։
Նախկինում եղել է գյուղ, 1878 թվականին կոչվել միջնադարյան Բուլղարիայի մայրաքաղաքի անունով, 1883 թվականին ստացել քաղաքի կարգավիճակ։ 2009 թվականի դեկտեմբերի տվյալներով՝ ունեցել է 8,951 բնակիչ  ։
Բուլղարական առաջին թագավորության նույնանուն մայրաքաղաքը գտնվել է ներկայիս քաղաքից 3 կիլոմետր հեռավորության վրա։ Պրեսլավը բուլղարական առաջին թագավորության մայրաքաղաքն է եղել 893-ից 972 թվականներին՝ այդ շրջանում լինելով նաև Հարավարևելյան Եվրոպայի կարևորագույն բնակավայրերից մեկը։ Միջնադարյան քաղաքի ավերակները գտնվում են ժամանակակից Բուլղարիայի հյուսիս-արևելքում՝ մարզկենտրոն Շումենից մոտավորապես 20 կիլոմետր դեպի հարավ-արևմուտք և ներկայումս համարվում են ազգային հնագիտական արգելոց։
Պատմություն
Քաղաքի Պրեսլավ անվանումը սլավոնական ծագում ունի։ Հավանաբար այդտեղ նախապես՝ դեռ 9-րդ դարի սկզբներին սլավոնական ոչ մեծ բնակավայր է եղել։ Կրում և Օմուրտագ խաների օրոք բնակավայրը բուռն ծաղկում է ապրել, իսկ Բորիս Առաջինի թագադրությունից հետո վերածվել է ռազմավարական կարևոր կենտրոնի, որտեղ ամրություններից զատ, կառուցվել են նաև մի շարք եկեղեցիներ (864 թվականին Բուլղարիայի քրիստոնեացումից հետո)։
Այն բանից հետո, երբ բուլղար ազնվականները այն ժամանակվա մայրաքաղաք Պլիսկայում արքայազն Վլադիմիրի գլխավորությամբ խռովություն բարձրացրին՝ փորձելով վերականգնել հեթանոսությունը (892 թ.), Բորիս Առաջինը ոչ միայն ճնշեց ապստամբությունը, գահազրկեց որդուն ու թագավոր նշանակեց Սիմեոն Առաջինին, այլև մայրաքաղաքը Պլիսկայից տեղափոխեց Պրեսլավ, որտեղ հեթանոսությունը համեմատաբար թույլ էր։ Հաջորդած 80 տարիների ընթացքում նոր մայրաքաղաքը բուռն թափով զարգացավ՝ դառնալով ոչ միայն բուլղարական քաղաքականության ու դիվանագիտության, այլև համասլավոնական մշակութային, գրական և արվեստների կենտրոն։ Հնագիտական պեղումների արդյունքում հայտնաբերված գտածոների ուսումնասիրությունը հնարավորություն է տալիս եզրակացնելու, որ քաղաքը շարունակել է մի քանի տասնամյակ ևս ծաղկում ապրել և իր զարգացման գագաթնակետին է հասել Բուլղարիայի Պետեր Առաջին թագավորի իշխանության շրջանի միջակայքում։
Քաղաքի մեծ թափով աճը, վիթխարի շինությունների առկայությունը վկայում են, որ Պրեսլավը եղել է արևմտյան կիսագնդի ամենամեծ ու ամենակարևոր կենտրոնների իսկական մրցակից։ Մշակութային առումով հիշարժան է հատկապես Պրեսլավի գրական դպրոցը, որը 886 թվականին հիմնադրվել էր Պլիսկայում և 893-ին արքունիքի հետ տեղափոխվել Պրեսլավ։ Այստեղ էին գործում ժամանակի մեծագույն բուլղար գրողները՝ Յոհան Եպարխը, Կոնստանտին Պրեսլավցին, Սևասքեմ Խիզախը (Չեռնորիզեց Խրաբրը)... Ամենայն հավանականությամբ՝ հենց Պրեսլավի գրական դպրոցում է 10-րդ դարում զարգացել կյուրեղյան գրչագրությունը։ Քաղաքը հռչակվել էր նաև խեցեղենի արհեստանոցներով, որոնք արտադրում էին արվեստի գործեր, ջնարակված հախճասալիկներ, խեցեղեն սրբապատկերներ, իկոնոստասներ ...
Քաղաքի ճակատագիրը բեկվել է 960-ական թվականների վերջին, երբ նրա վրա հարձակվել են Կիևյան Ռուսիայի իշխան Սվյատոսլավի, այնուհետև՝ բյուզանդական կայսր Իոհան Ցիմիսքեսի /Հովհաննես Չմշկիկի/ զորքերը, որոնք թալանել ու այրել են քաղաքը՝ գանձարանի գանձերի հետ մեկտեղ իրենց հետ տանելով Սիմեոնի գրադարանի գրքերը։ Ասեն եղբայրների ապստամբությունից հետո Պրեսլավի դերը մասամբ վերականգնվել է. Իվան Ասենը երկիրը կառավարում էր Տիռնովոյից, Պետերը՝ Պրեսլավից։ Բայց ի վերջո մայրաքաղաք ընտրվեց Տիռնովոն, և Պրեսլավն աստիճանաբար դատարկվեց։ XIII դարի վերջում թաթարական արշավանքների հետևանքով քաղաքը վերջնականապես ավերվեց, և նրա վերջին բնակիչներն էլ տեղափոխվեցին այնտեղ, ուր ներկայիս Վելիկի Պրեսլավն է։
Անտարկտիդա աշխարհամասի Հարավշետլանդական կղզիներից Լիվինգստոնի մեծ ժայռը Բուլղարիայի միջնադարյան մայրաքաղաքի պատվին անվանակոչվել է Պրեսլավ։
Արտաքին հղումներ
Կատեգորիա:Բուլղարիայի պատմություն
Կադիրովո (այլ կիրառումներ)
Կադիրովո, կարող է վերաբերել՝
Նովայա Բուդա (գյուղ, Գլինկովսկի շրջան)
Նովայա Բուդա (Новая Буда), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Նովոպավլովսկոե (գյուղ, Սնիգիրյովկայի շրջան)
Նովոպավլովսկոե (Новопавлівське), գյուղ Ուկրաինայի Նիկոլաևի մարզի Սնիգիրյովկայի շրջանում։ Հիմնադրվել է 1950 թվականին։
2001 թվականի տվյալներով Նովոպավլովսկոե գյուղում բնակվում էր 344 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Սնիգիրյովկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1950 թվականին հիմնադրված բնակավայրեր
Գյուստավ Լը Բոն
Գյուստավ Լը Բոն (Լե Բոն, Gustave Le Bon, ), ֆրանսիացի հոգեբան, սոցիոլոգ, մարդաբան և պատմաբան։
Կենսագրություն
Լը Բոնը ծնվել է Ֆրանսիայի Նոժան լը Ռոթրու քաղաքում։
Սովորել է բժշկություն, այնուհետև 1860-1880 թվականներին ճամփորդել է Եվրոպայում, Հյուսիսային Աֆրիկայում, Ասիայում։
Մահացել է Մարն-լա-Կոկետում։
Լը Բոնի փիլիսոփայական գաղափարներ
Լը Բոնն առաջիններից մեկն էր, որ փորձել է տեսականորեն հիմնավորել «ամբոխների դարաշրջանի» հարձակումն ու դրա հետ կապել մշակույթի ընդհանուր անկումը։ Նա կարծում էր, որ մեծ ամբոխների կամային թերզարգացվածության և ցածր ինտելեկտուալ մակարդակի պատճառով նրանց կառավարում են անգիտակից բնազդները, հատկապես այն ժամանակ, երբ մարդը հայտնվում է ամբոխի մեջ։ Այստեղ տեղի է ունենում ինտելեկտի մակարդակի նվազում, ընկնում է պատասխանատվությունը, ինքնուրույնությունը, քննադատական լինելը, անձը՝ որպես այդպիսին, անհետանում է ։
Հայտնի է դարձել նրանով, որ փորձել է ցույց տալ այն ընդհանրությունը, որ առկա է իրերի վիճակի և ամբոխի հոգեբանության օրինաչափությունների միջև։ Ամերիկացի սոցիոլոգ Նեյլ Սմելզերը գրել է, որ «չնայած քննադատությանը՝ Լը Բոնի մտքերը հետաքրքրություն են ներկայացնում։ Նա կանխատեսել է ամբոխի կարևոր դերը մեր ժամանակներում», ինչպես նաև «բնութագրել է ամբոխի վրա ազդեցության մեթոդները, որոնք հետագայում կիրառել են Հիտլերի նման առաջնորդները, օրինակ՝ պարզեցված կարգախոսների օգտագործումը» ։
1920-ական թվականներին Ստալինի անձնական քարտուղար Բորիս Բաժանովը, Մարիա Գլյասերի խոսքերով, գրել է, որ Լը Բոնի «Ամբոխի հոգեբանությունը» գիրքը Վլադիմիր Լենինի սեղանի գրքերից մեկն էր ։
Հիմնական աշխատանքներ
«Ժողովուրդների հոգեբանություն» (Les Lois Psychologiques de l'Évolution des Peuples (1894)) գիրքը նվիրված է ռասայական տեսությանը, «Ամբոխի հոգեբանություն» (La Psychologie des Foules (1895)) գիրքը դարձել է զանգվածային գիտակցության մանիպուլյացիայի փիառ տեխնոլոգիաների և տեխնիկայի հիմքը։
Գրականություն
Կատեգորիա:Ֆրանսիացի սոցիոլոգներ Կատեգորիա:Ֆրանսիացի հոգեբաններ Կատեգորիա:Ֆրանսիացի մարդաբաններ Կատեգորիա:Փարիզի համալսարանի շրջանավարտներ Կատեգորիա:Ֆրանսիացի գրողներ Կատեգորիա:Ֆրանսիացի պատմաբաններ Կատեգորիա:Հոգեբանության պատմություն Կատեգորիա:Ֆրանսիացի ֆիզիկոսներ Կատեգորիա:Ֆրանսիացի հնագետներ Կատեգորիա:Բժշկական գիտությունների դոկտորներ Կատեգորիա:Ֆրանսալեզու գրողներ
(123) Բրունխիլդ
(123) Բրունխիլդ (Brunhild), աստերոիդ աստերոիդների հիմնական գոտում։ Հայտնաբերվել է 1872 թվականի հուլիսի 31-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,696094 ա. մ., առավելագույնը մոտենում է 2,3766 ա. մ. հեռավորության վրա և հեռանում 3,0156 ա. մ. ։ Արեգակի շուրջ մեկ ամբողջական պտույտ է կատարում 1616,97 երկրային օրվա ընթացքում, իր ուղեծրով շարժվելով միջինում 0,222639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,42° անկյուն։ Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1872 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուրկխեր
Գուրկխեր (գուրկեր) (Gurkha, गोर्खा) — Մեծ Բրիտանիային և Հնդկաստանին ենթակա զորքեր (ի սկզբանե — գաղութային զորքեր), զորքերը հավաքվում են նեպալցի կամավորականներից։ Գուրկխերի ստորաբաժանումները իհայտ են եկել 1815 թվականին ։ Գուրկխերը իրենց մասնակցությունն են ունեցել Հնդկական ժողովրդական ապստամբությանը։ Գուրկխերը նաև պատերազմել են Առաջին համաշխարհային պատերազմում Բրիտանիայի թշնամիների դեմ Մերձավոր Արևելքում և Ֆրանսիայում։ Երկրորդ համաշխարհային պատերազմի տարիներին գուրկխերը մարտնչել են Աֆրիկայում, Հարավ-արևելյան Ասիայում և Իտալիայում։ 1982 թ. գուրկխերը մասնակցել են Ֆոլկլենդյան պատերազմին։ Ներկայումս հաշվառվում է 5000 գուրկխ զինվոր և սպա։ Անգլիական արքայական գնդերը կարող են համալրել պատանիներ 17-ից ոչ փոքր պատանիներ։ Ծառայության նվազագույն ժամկետը 5 տարի է։ Գուրկխերը տարբերվում են իրենց կարգապահությամբ, խիզախությամբ և երկրին տված երդման հավատարմությամբ։
1769 թվականին Գորկհա իշխանությունը, այդ անվանումից էլ ծագել է անգլերեն Gurkha (գուրկխեր) իր իշխանությունն է հաստատում ներկայիս Նեպալի տարածքում ։ 1814—1816 թվականներին տեղի է ունենում անգլո-նեպալական պատերազմը, պատերազմի ընթացքում գուրկխերը լուրջ դիմադրություն են ցուցաբերում Բրիտանական Օստ-Հնդկական ընկերությանը, ըստ խաղաղության պայմանագրի, որի արդյունքում ձևավորվեցին Նեպալի ներկայիս սահմանները և Նեպալը ենթարկեցվեց Բրիտանական գահին, Նեպալը կատարեց մի շարք տարածքային զիջումներ, որի դիմաց Բրիտանական Օստ-Հնդկական ընկերությունից պետք է տարեկան ստանար 200 հազ. ռուփի։